《夜寒与刘石君陈伯迎叩达公河畔禅居》
明代·徐波

月斜道少人，风吹幡独舞。入户镫光微，古佛为之主。

斧冰析寒薪，茗碗味余苦。城上双槌鸣，归途各自取。

作者简介：（1590—1663）明末清初江南吴县人，字元叹。明诸生。隐居，工诗。谭友夏书其门为“落木庵”。淡于荣利，笃于交友。晚年常与灵岩高僧相往来。有《谥箫堂》、《染香庵》等集。